text: Nej til træ-redning for 800.000 kroner
  05 marts 2012 kl. 14.53
  Der bliver IKKE ofret 800.000 kroner på at bevare et gammelt platantræ midt i Haderslev. Plan- og miljøudvalget besluttede mandag aften at sige nej til den dyre redningsplan.
  En sundhedstest af træet viser, at det gamle platantræ kun har omkring 20 år tilbage, fordi det mangler vandtilførsel og frisk jord omkring rødderne. En livsforlængende indsat kan give det en levetid på 100 år mere.
  En indsats for at forlænge træets liv løber op i 800.000 kroner, fordi den vil kræve en omlægning af torvet, der i dag er belagt med sten.
  Lokalpolitikerne vil nu i stedet nøjes med en nænsom beskæring for få tusinde kroner.
  Træ-sagen har givet anledning til hidsige menignsudvekslinger på TV SYDs facebookside.
  